CELEX: 52012XP0326
Language: ro
Date: 2012-09-12 00:00:00
Title: Decizia de a nu formula obiecțiuni la un act delegat: cooperarea transnațională și negocierile în sectorul laptelui și al produselor lactate Decizia Parlamentului European de a nu formula obiecțiuni la Regulamentul delegat al Comisiei din 28 iunie 2012 de completare a Regulamentului (CE) nr. 1234/2007 al Consiliului în ceea ce privește cooperarea transnațională și negocierile contractuale ale organizațiilor de producători în sectorul laptelui și al produselor lactate (12020-12 – C(2012)4297 – 2012/2780(RPS)

3.12.2013   
            
            
               RO
            
            
               Jurnalul Oficial al Uniunii Europene
            
            
               CE 353/76
            
         Miercuri, 12 septembrie 2012Decizia de a nu formula obiecțiuni la un act delegat: cooperarea transnațională și negocierile în sectorul laptelui și al produselor lactate
   P7_TA(2012)0326
   Decizia Parlamentului European de a nu formula obiecțiuni la Regulamentul delegat al Comisiei din 28 iunie 2012 de completare a Regulamentului (CE) nr. 1234/2007 al Consiliului în ceea ce privește cooperarea transnațională și negocierile contractuale ale organizațiilor de producători în sectorul laptelui și al produselor lactate (12020-12 – C(2012)4297 – 2012/2780(RPS)
   2013/C 353 E/10
   
      Parlamentul European,
   
               —
            
            
               având în vedere Regulamentul delegat al Comisiei (C(2012)4297),
            
         
               —
            
            
               având în vedere scrisoarea Comisiei din 27 iulie 2012, prin care aceasta i-a solicitat să declare că nu va formula obiecțiuni la regulamentul delegat,
            
         
               —
            
            
               având în vedere articolul 290 din Tratatul privind funcționarea Uniunii Europene,
            
         
               —
            
            
               având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 126e alineatul (1) și articolul 196a alineatul (5),
            
         
               —
            
            
               având în vedere articolul 87a alineatul (6) din Regulamentul său de procedură,
            
         
               —
            
            
               având în vedere că nicio opoziție nu a fost formulată în termenul prevăzut la articolul 87a alineatul (6) liniuța a treia și a patra din Regulamentul său de procedură, care expiră la 11 septembrie 2012,
            
         
               A.
            
            
               întrucât Comisia a subliniat că este esențial ca Parlamentul să își adopte decizia înainte de 3 octombrie 2012, dat fiind că dispozițiile actului legislativ de bază referitor la negocierile contractuale ale organizațiilor de producători din sectorul laptelui și al produselor lactate vor fi aplicabile începând cu acea dată;
            
         
               B.
            
            
               întrucât Consiliul a decis la 16 iulie 2012 să solicite prelungirea cu două luni a termenului-limită pentru formularea de obiecțiuni la regulamentul delegat, adică până la 28 octombrie 2012, precum și să ia act de importanța luării unei decizii înainte de 3 octombrie 2012 cu privire la formularea de obiecțiuni la regulamentul respectiv, decizie despre care a informat Parlamentul European într-o scrisoare din 17 iulie 2012,
            
         
               1.
            
            
               declară că nu formulează obiecțiuni la regulamentul delegat;
            
         
               2.
            
            
               încredințează Președintelui sarcina de a transmite prezenta decizie Consiliului și Comisiei.
            
         
      (1)  JO L 299, 16.11.2007, p. 1.